Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia – ( KPP)

Zápisnica zo zasadnutia
mimoriadnej Grantovej komisie
mestskej časti Bratislava-Ružinov
konanej dňa 18. 04. 2017

Prítomní:  podľa  prezenčnej listiny: 
PaedDr. Mária Barancová, MVDr. Marián Gajdoš, Mgr. Petra Palenčárová, Ing. Martin Patoprstý, Ing. arch. Lucia Štasselová, Ing. Peter Turlík

Ospravedlený: Dr. Pavol Jusko

Hosť: Dušan Pekár - starosta

PROGRAM:
 
1. Prerokovanie a príprava podkladov podporených a nepodporených žiadostí na aprílové miestne    
    zastupiteľstvo.

2. Rôzne.

K bodu 1/ 

A)  Komisia prerokovala materiál do miestneho zastupiteľstva. 

B) Grantová komisia dostala stanovisko od hlavného kontrolóra, o  ktoré ho požiadala na    predchádzajúcej komisii dňa 10. 4. 2017 k tabuľke, ktorá bola prílohou ku „Správe  o  výsledku  kontroly  vyúčtovania  a  dodržiavania účelu poskytnutých grantov za rok 2015“. Komisia dostala tabuľku, ale nebola doplnená a upresnená o aké dôvody porušenia podmienok išlo u každého dotknutého projektu. 

Títo prijímatelia grantov  z  verejných zdrojov boli v tom čase povinný postupovať v zmysle              § 7 zákona č. 25/2006  zákona o verejnom obstarávaní. Na túto povinnosť ich upozorňovala i zmluva, ktorú žiadatelia o grant podpísali. Túto povinnosť porušili títo prijímatelia grantov  - grant č. 3. 4, 8, 11, 18, 19, 25, 30, 36, 37, 43, 45, 47, 56, 48, 66, 70, 78, 81, 85, 88, 118. Pri porušení povinnosti vyplývajúcej zo zmluvy je sankcia v zmysle §13 ods.3 VZN č. 7/2015: vylúčenie z možnosti uchádzania sa o ďalší grant v období nasledujúcich troch kalendárnych rokov.

Grantová komisia desiatim žiadateľom vybrala grant na rok 2017. Z toho dôvodu členovia komisie požiadali tajomníčku, aby v termíne do 25. 4. 2017 vyžiadala elektronickou formou od dotknutých desiatich žiadateľov, čestné prehlásenie resp. krátky zápis s cenovými ponukami z prieskumu trhu, ktorý chýbal  pri vyúčtovaní. 

Hlasovanie k bodu 1:
prítomní: 6   za:  6    (PaedDr. Mária Barancová, MVDr. Marián Gajdoš, Mgr. Petra Palenčárová, 
                                   Ing. Martin Patoprstý, Ing. arch. Lucia Štasselová, Ing. Peter Turlík)
                     proti:  0                       
                     zdržali sa: 0 

K bodu 2/ Rôzne

V bode rôzne komisia nič neprerokovala.

                                                                                                    Ing. arch. Lucia Štasselová v.r.
                                                                                                        predsedníčka komisie     

V Bratislave 20. 04. 2017
Zapísala: Ing. Dominika Slezáková v.r.